ananddey/assamese-wiki-corpus huggingface dataset:
দিদি কণ্ট্ৰেক্টৰ

ডেলিয়া নাৰায়ণ বা দিদি কণ্ট্ৰেক্টৰ (১৯২৯ – জুলাই ৫, ২০২১) আছিল এজন আমেৰিকান স্থপতিবিদ। তেওঁ ভাৰতত কৰা বহনক্ষম ভৱনসমূহৰ কামৰ বাবে জনাজাত আছিল। এই ক্ষেত্ৰত তেওঁ থলুৱা সামগ্ৰীৰ ব্যৱহাৰৰ ওপৰত গুৰুত্ব দিছিল। তেওঁৰ অৱদানৰ বাবে ভাৰত চৰকাৰে তেওঁক নাৰী শক্তি পুৰস্কাৰৰে সন্মানিত কৰিছিল। এয়া হৈছে মহিলাসকলৰ কৃতিত্ব আৰু অৱদানক স্বীকৃতি দিয়াৰ বাবে ভাৰতৰ সৰ্বোচ্চ অসামৰিক বঁটা।

জীৱন

মিনিয়াপলিছত জন্মগ্ৰহণ কৰা ডেলিয়া কিঞ্জিংগাৰ তেওঁ অভিব্যক্তিবাদী চিত্ৰশিল্পী এডমাণ্ড কিঞ্জিংগাৰ আৰু এলিচ ফিছ কিঞ্জিংগাৰৰ কন্যা আছিল। দুয়ো বাউহাউছ আন্দোলনৰ সৈতে জড়িত আছিল। তেওঁৰ দেউতাক এগৰাকী জাৰ্মান আছিল, আনহাতে মাক আছিল আমেৰিকান। তেওঁৰ পিতৃ-মাতৃয়ে ১৯২৭ চনত জাৰ্মানীত বিবাহ পাশত আৱদ্ধ হয় আৰু মিনিয়াপলিছলৈ যায়। ইয়াত তেওঁৰ দেউতাকে শিক্ষক হিচাপে কাম কৰিছিল। পিছত তেওঁলোক জাৰ্মানীলৈ উভতি আহে। ১৯৩৩ চনত পুনৰ জাৰ্মানী এৰি পেৰিছলৈ যায়। তেওঁলোকে ১৯৩৫ চনত টেক্সাছৰ ৱাকোলৈ যায়, ইয়াতেই তেওঁৰ দেউতাকে প্ৰথমে সহকাৰী অধ্যাপক, পিছলৈ অধ্যাপক আৰু শেষত বাইলোৰ বিশ্ববিদ্যালয়ৰ কলা বিভাগৰ মুৰব্বী হিচাপে সেৱা আগবঢ়াই।

তেওঁ নিউ মেক্সিকো আৰু টেক্সাছত ডাঙৰ-দীঘল হৈছিল। ডেলিয়াই থিয়েটাৰত কাম কৰিবলৈ স্কুলৰ পৰা এবছৰ ছুটি লৈছিল, তেওঁক প্ৰথমে তেওঁৰ দেউতাক আৰু নিউয়ৰ্কত হান্স হফমেনে কলাৰ প্ৰশিক্ষণ দিছিল, পিছত কলোৰাডো বোল্ডাৰ বিশ্ববিদ্যালয়ত কলা বিভাগত অধ্যয়ন কৰে। ইয়াত তেওঁ তেওঁৰ স্বামী ভাৰতীয় ভৱন ঠিকাদাৰ নাৰায়ণ ঠিকাদাৰক লগ পাইছিল। তেওঁলোকে ১৯৫০ ৰ দশকত নাছিকলৈ আৰু ১৯৬০ ৰ দশকত মুম্বাইলৈ যাত্ৰা কৰে। তেওঁলোকে তিনিটা সন্তানক ডাঙৰ-দীঘল কৰে। স্বামীৰ পৰা পৃথক হোৱাৰ পিছত ডেলিয়া ১৯৭০ ৰ দশকত ভাৰতৰ কাংৰা উপত্যকালৈ গুচি যায়।

কণ্ট্ৰেক্টৰৰ জীয়ৰী লেখিকা আৰু একাডেমিক কিৰিন নাৰায়ণ। তেওঁৰ পুত্ৰ দেৱেন্দ্ৰ ঠিকাদাৰো এগৰাকী স্থপতিবিদ। শিশু অৱস্থাত তেওঁলোকে আমেৰিকা যুক্তৰাষ্ট্ৰত অধ্যয়ন কৰিছিল।

৯১ বছৰ বয়সত ২০২১ চনৰ ৫ জুলাই তাৰিখে সিদ্ধবাৰীৰ ঘৰত তেওঁৰ মৃত্যু হয়।

অট্টালিকাসমূহ

স্থাপত্যবিদ্যাৰ ক্ষেত্ৰত তেওঁ আছিল স্ব-শিক্ষিত। এইক্ষেত্ৰত ফ্ৰেংক লয়ড ৰাইটৰ এটা বক্তৃতাৰ দ্বাৰা সৰুতে তেওঁ অনুপ্ৰাণিত হৈছিল। তেওঁ প্ৰাকৃতিক ভাৱে উপলব্ধ স্থানীয় সামগ্ৰীৰ সৈতে খাপ খোৱাকৈ অট্টালিকা নিৰ্মাণৰ বিশেষজ্ঞ আছিল। এই সামগ্ৰী সমূহৰ ভিতৰত বোকা, বাঁহ, কাঠ আৰু শিল। এইসমূহ ধৰমশালাৰ চাৰিওফালৰ এলেকাত পোৱা যায়, আৰু ইয়াত ১৫ টাতকৈও অধিক ঘৰ আৰু তিনিটা প্ৰতিষ্ঠান অন্তৰ্ভুক্ত আছে। সিদ্ধবাৰীৰ নিষ্ঠা গ্ৰাম্য স্বাস্থ্য, শিক্ষা আৰু পৰিৱেশ কেন্দ্ৰ, পালমপুৰৰ সম্ভাৱনা ৰাজহুৱা নীতি আৰু ৰাজনীতি প্ৰতিষ্ঠান, আৰু বীৰৰ ধৰ্মালয় প্ৰতিষ্ঠান।

সন্মান আৰু স্বীকৃতি

দুখনকৈ ফিচাৰ ফিল্মৰ তেওঁ মুখ্য বিষয় আছিল- আৰ্থ ক্ৰুছেডাৰ (২০১৬), আৰু দিদি কণ্ট্ৰেক্টৰ: মেৰিং দা আৰ্থ টু দা বিল্ডিং (২০১৭)। তেওঁ ২০১৭ চনত মহিলা শিল্পী, স্থপতিবিদ আৰু ডিজাইনাৰ (ডব্লিউএডিই) এছিয়া লাইফ টাইম এচিভমেণ্ট বঁটা বিজয়ী। ২০১৯ চনত ভাৰতৰ ৰাষ্ট্ৰপতিয়ে তেওঁক নাৰী শক্তি পুৰস্কাৰ প্ৰদান কৰে।

তথ্যসূত্ৰ

শ্ৰেণী:স্থপতিবিদ
শ্ৰেণী:নাৰী শক্তি পুৰস্কাৰ বিজয়ী
পাৰিপাৰ্শ্বিক কবিতা

পাৰিপাৰ্শ্বিক কবিতা (২০২৩, ইংৰাজী: Pariparshik Kabita) অসমীয়া পাৰিপাৰ্শ্বিক কবিতাৰ এখন সংকলন। সংকলনখনৰ সম্পাদক কবি, অনুবাদক আৰু লেখক প্ৰকল্প ৰঞ্জন ভাগৱতী।

বিৱৰণ

সংকলনটিৰ আগকথা লিখিছে সমালোচক আনন্দ বৰমুদৈয়ে। অসমৰ ঊনষাঠিগৰাকী কবিৰ ডেৰশৰো অধিক পাৰিপাৰ্শ্বিক কবিতা সংকলনটোত সন্নিৱিষ্ট হৈছে। সমালোচক বৰমুদৈয়ে আগকথাত কৈছে-- "এই কবিতাৰ সংকলনখনে সাম্প্ৰতিক অসমীয়া কবিতাই কেঁকুৰী এটা ঘূৰাৰ ইংগিত দিছে।" সংকলনটিত সমালোচক মৃদুল বৰদলৈৰ 'Situating the Environmental Turn in Contemporary Assamese Poetry' শীৰ্ষক এটি ইংৰাজী লেখাও সন্নিৱিষ্ট হৈছে।

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:কবিতা
শ্ৰেণী:পাৰিপাৰ্শ্বিক কবিতা
__FORCETOC__
ন'বেল বঁটা (১৯৯৩)

১৯৯৩ বৰ্ষৰ ন'বেল বঁটা বিজয়ীৰ তালিকা:

#
শাখা
আলোকচিত্ৰ
বিজেতা
নাগৰিকত্ব
অৱদান

১
পদাৰ্থ বিজ্ঞান
|
ৰাছেল এ. হাল্‌ছ Russell A. Hulse

"এটা নতুন ধৰণৰ পাল্‌ছাৰৰ আৱিষ্কাৰৰ বাবে, যিয়ে মহাকৰ্ষণ অধ্যয়নৰ নতুন দিশ উন্মোচিত কৰিছে" ("for the discovery of a new type of pulsar, a discovery that has opened up new possibilities for the study of gravitation")
|
জোছেফ এইচ. টেইলৰ কনিষ্ঠ Joseph H. Taylor Jr.

২
ৰসায়ন বিজ্ঞান
|
কেৰী বি. ম্যুলিছ Kary B. Mullis

১৯৯৩ চনৰ ৰসায়ন বিজ্ঞানৰ ন'বেল বঁটা আগবঢ়োৱা হৈছে "ডিএনএ-ভিত্তিক ৰসায়নৰ অন্তৰ্গত প্ৰণালীৰ বিকাশৰ বাবে দিয়া অৱদানৰ বাবে"। যুটীয়া ভাৱে দিয়া এইবাৰৰ বঁটাৰ আধা অংশ কেৰী বি. ম্যুলিছ-লৈ "পলিমেৰেজ শৃংখল বিক্ৰিয়া (PCR) আৱিষ্কাৰৰ বাবে", আৰু আধা অংশ মাইকেল স্মিথ-লৈ "অলিগ'নিউক্লিঅ'টাইড আধাৰিত, স্থান-চালিত পৰৱৰ্তীজনন-ক প্ৰতিষ্ঠিত আৰু বিকাশ কৰি প্ৰ'টিন সম্বন্ধীয় গৱেষণাৰ প্ৰতি আগবঢ়োৱাৰ বুনিয়াদী অৱদানৰ বাবে" (The Nobel Prize in Chemistry 1993 was awarded "for contributions to the developments of methods within DNA-based chemistry" jointly with one half to Kary B. Mullis "for his invention of the polymerase chain reaction (PCR) method" and with one half to Michael Smith "for his fundamental contributions to the establishment of oligonucleotide-based, site-directed mutagenesis and its development for protein studies".)
|
মাইকেল স্মিথ Michael Smith

৩
ফিজিঅ'লজী বা মেডিচিন
|
ৰিচাৰ্ড জে. ৰবাৰ্ট্‌ছ Richard J. Roberts

"বিপাটিত জিনৰ আৱিষ্কাৰৰ বাবে" ("for their discoveries of split genes")
|
ফিলিপ এ. ছাৰ্প Phillip A. Sharp

৪
সাহিত্য
|
ট'নি মৰিছন Toni Morrison

"দূৰদৰ্শী শক্তি আৰু কাব্যময়ী উপন্যাসেৰে যিজনে আমেৰিকাৰ বাস্তৱৰ এক আৱশ্যকীয় অংশক জীৱন্ত কৰি তোলে" ("who in novels characterized by visionary force and poetic import, gives life to an essential aspect of American reality")

৫
ন'বেল শান্তি বঁটা
|
নেলছন মেণ্ডেলা Nelson Mandela

"বৰ্ণভেদী শাসনৰ শান্তিপূৰ্ণ অৱসান ঘটাই এখন নতুন গণতান্ত্ৰিক দক্ষিণ আফ্ৰিকাৰ ভেঁটি স্থাপন কৰাৰ বাবে" ("for their work for the peaceful termination of the apartheid regime, and for laying the foundations for a new democratic South Africa")
|
ফ্ৰেডেৰিক ৱিলেম দি ক্লাৰ্ক Frederik Willem de Klerk

৬
অৰ্থনীতি বিজ্ঞান
|
ৰবাৰ্ট ডব্লিউ. ফ'গ্‌ল Robert W. Fogel

"অৰ্থনৈতিক তত্ব আৰু সাংখ্যিক পদ্ধতিৰ প্ৰয়োগৰ দ্বাৰা অৰ্থনৈতিক আৰু প্ৰাতিষ্ঠানিক পৰিৱৰ্তনক বিশ্লেষণ কৰি অৰ্থনৈতিক ইতিহাসৰ গৱেষণাক নবায়িত ৰূপ দিয়াৰ বাবে" ("for having renewed research in economic history by applying economic theory and quantitative methods in order to explain economic and institutional change")
|
ডগ্‌লাছ চি. নৰ্থ Douglass C. North

তথ্য সংগ্ৰহ

"List of All Nobel Laureates 1993". Nobelprize.org. আহৰণ কৰা তাৰিখ: 7 Nov 2012

বাহ্যিক সংযোগ

ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
গব্‌লিন

গব্‌লিন (ইংৰাজী: Goblin) হৈছে একাধিক ইউৰোপীয় সংস্কৃতিৰ লোককথাৰ অন্তৰ্গত একপ্ৰকাৰৰ সৰু, বিচিত্ৰ, দানৱীয় জীৱ। মধ্যযুগীয় কাহিনীসমূহত প্ৰথমে গব্‌লিনক দেখা পোৱা গৈছিল। বিভিন্ন দেশৰ কাহিনীত গব্‌লিনৰ ভিন্ন ক্ষমতা, স্বভাৱ আৰু চেহেৰাৰ আৰোপ কৰি উপস্থাপন কৰা হৈছে, কিছুমানত দুষ্ট ঘৰুৱা আত্মা হিচাপে আৰু অন্য কিছুমানত দুৰ্নীতিপৰায়ণ, পশু চোৰ হিচাপে দেখুওৱা হৈছে। পৰী বা দানৱৰ দৰেই গব্‌লিনৰো যাদুকৰী ক্ষমতা থাকে, যেনে আকৃতি সলনি কৰাৰ ক্ষমতা।

গব্‌লিন শব্দটো প্ৰথমবাৰৰ বাবে ১৪ শতিকাত লিপিবদ্ধ কৰা হৈছিল আৰু সম্ভৱতঃ এংলো-নৰ্মান গোবেলিন, (gobelin) শব্দৰ পৰা আহিছে। এই শব্দটো পুৰণি ফৰাচী গ'বেলিন (gobelin) শব্দটোৰ সৈতে সাদৃশ্য আছে, যিটো আছিল নৰ্মাণ্ডীৰ এভ্ৰেক্স (Évreux)ত চয়তান বা ডেমনক বুজাবলৈ ব্যৱহাৰ কৰা হৈছিল।

লোককথা

ইউৰোপীয় লোককথা

ইংৰাজী, স্কটিছ আৰু আইৰিছ লোককথাত সাধাৰণতে সকলো ধৰণৰ দুষ্ট বা অপকাৰী আত্মাক বুজাবলৈ গব্‌লিন শব্দটো ব্যৱহাৰ কৰা হয়। স্কটলেণ্ডৰ সীমান্তৰ লোককথাত ‘ৰেডকেপ’ (redcap) নামৰ মানুহৰ তেজৰ ৰঙেৰে ৰং কৰা টুপী পৰিধান কৰা এক প্ৰকাৰৰ গব্‌লিনৰ বৰ্ণনা পোৱা যায়। ইংৰাজী, স্কটিছ আৰু পিলগ্ৰিম লোককথা আৰু সাহিত্যত ‘হবগব্‌লিন’ (Hobgoblins) নামৰ এক প্ৰকাৰৰ বন্ধুত্বপূৰ্ণ ট্ৰিকষ্টাৰ গব্‌লিনৰ বিষয়েও পোৱা যায়।

কল্পকাহিনী

সাধুকথা আৰু লোককথা

গব্‌লিন সম্পৰ্কীয় অনেক কাহিনী সাধুকথা আৰু লোককথাত পোৱা যায়। ফৰাচী সাধুকথা “দ্য গ্ৰে ফেয়াৰী বুক”ত “দ্য গব্‌লিন পনি” নামৰ গব্‌লিন সম্পৰ্কীয় সাধুকথা পোৱা যায়। “দ্য বেনেভলেণ্ট গব্‌লিন” হৈছে ইংলেণ্ড “গেষ্টা ৰোমানোৰাম”ৰ অন্তৰ্গত এটা কাহিনী[18] এনে বিভিন্ন সাধুকথাৰ চৰিত্ৰ হিচাপে গব্‌লিন দেখা পোৱা যায়। "দ্য গব্‌লিনছ এট দ্য বাথ হাউচ", "দ্য গব্‌লিনছ টাৰ্ণড টু ষ্টোন", “কিং গব” আদি হৈছে এনে কিছুমান সাধুকথা। ছুইডেনৰ সাধুকথা “দ্য ফোৰ বিগ ট্ৰ'লছ এণ্ড লিটল পিটাৰ পেষ্টুৰমেন” আৰু “ডেগ, এণ্ড ডাগা এণ্ড দ্য ফ্লাইং ট্ৰল অৱ স্কাই মাউণ্টেন”ত গব্‌লিনক বিষয়ে পোৱা যায়। ফৰাচী সাধুকথা “দ্য গোল্ডেন ব্ৰাঞ্চ”, জাপানী সাধুকথা “দ্য গব্‌লিন অৱ আদাচিগাহাৰা” আৰু “দ্য বয় হু ড্ৰ’য়িং এ কেট”, ভাৰতীয় সাধুকথা “টুৱেনটি-টু গব্‌লিনছ”, কোৰিয়ান ওমলা পদ্য “মাউণ্টেন গব্‌লিন” আদিত গব্‌লিন সম্পৰ্কীয় কাহিনী পোৱা যায়।

আধুনিক কল্পকাহিনী

জে. আৰ. আৰ. টকিনৰ “দ্য হবিট” (The Hobbit) চলচ্চিত্ৰত “মিষ্টি মাউণ্টেন”ত বাস কৰা দুষ্ট জীৱবোৰক গব্‌লিন বুলি উল্লেখ কৰা হৈছে। “দ্য লৰ্ড অৱ দ্য ৰিংছ” (The Lord of the Rings) বোলছবিত একেধৰণৰ জীৱবোৰক প্ৰধানকৈ অৰ্ক (orcs) বুলি কোৱা হৈছে। “গ্ৰীণ গব্‌লিন” হৈছে “স্পাইডাৰ-মেন”ৰ অন্যতম প্ৰধান শত্ৰু হিচাপে পৰিচিত এজন ছুপাৰভিলেইন, তেওঁ "গব্‌লিন ফৰ্মুলা" নামেৰে এবিধ পদাৰ্থ তৈয়াৰ কৰি শাৰিৰীক শক্তি, স্থায়িত্ব, চঞ্চলতা আৰু অতিমানৱীয় শক্তি আদি বিভিন্ন ক্ষমতা বৃদ্ধি কৰিবলৈ ব্যৱহাৰ কৰিছিল।

তথ্য সংগ্ৰহ

শ্ৰেণী:লোককথা
শ্ৰেণী:কিংবদন্তিমূলক জীৱ
বিশ্বকাপ ক্ৰিকেট ২০১৯

বিশ্বকাপ ক্ৰিকেট ২০১৯ ২০১৯ চনৰ ৩০ মেৰ পৰা ১৪ জুলাইলৈকে ইংলেণ্ড আৰু ৱেলছত অনুষ্ঠিত কৰা হ'ব, ই হৈছে দ্বাদশ সংখ্যক বিশ্বকাপ ক্ৰিকেট প্ৰতিযোগিতা। ১৯৭৫, ১৯৭৯, ১৯৮৩ আৰু ১৯৯৯ চনৰ সৈতে এইবাৰ ইংলেণ্ড আৰু ৱেলছে পঞ্চমবাৰলৈ বিশ্বকাপ ক্ৰিকেট প্ৰতিযোগিতা অনুষ্ঠিত কৰিব।

অষ্ট্ৰেলিয়া আৰু নিউজিলেণ্ডত অনুষ্ঠিত হোৱা বিশ্বকাপৰ আয়োজকৰ নামৰ পৰা ইংলেণ্ড আৰু ৱেলছে নিজৰ নাম প্ৰত্যাহাৰ কৰাৰ পিছত ২০০৬ চনৰ এপ্ৰিল মাহত ২০১৯ চনৰ বিশ্বকাপ ক্ৰিকেট প্ৰতিযোগিতাৰ আয়োজক দেশৰ নাম ঘোষণা কৰা হৈছিল। প্ৰতিযোগিতাৰ প্ৰথম খেলখন দি অ'ভেলত আৰু চুড়ান্ত খেলখন লৰ্ডছ্ত খেলুৱা হ'ব। কমসংখ্যক দলকলৈ আয়োজন কৰিবলৈ লোৱা বাবে প্ৰতিযোগিতাখনক সমালোচনা কৰা হৈছে যদিও আইচিচিএ কেৱল ১০টা দলৰ মাজতেই প্ৰতিযোগিতা অনুষ্ঠিত কৰাৰ পৰিকল্পনা কৰিছে। ২০১৫ চনৰ বিশ্বকাপ ক্ৰিকেট প্ৰতিযোগিতাত অষ্ট্ৰেলিয়া বিজয়ী হৈছিল।

খেলৰ স্থানসমূহ

কলিকতাত অনুষ্ঠিত হোৱা এখন সভাত সিদ্ধান্ত কৰা খেলৰ স্থানসমূহ ২৬ এপ্ৰিল ২০১৮ তাৰিখে প্ৰকাশ কৰা হয়।

নগৰ
বাৰ্মিংহাম, ইংলেণ্ড
ব্ৰিষ্টল, ইংলেণ্ড
কাৰ্ডিফ, ৱেলছ
চেষ্টাৰ-লে-ষ্ট্ৰীট, ইংলেণ্ড
লিডছ, ইংলেণ্ড
খেলপথাৰ
Edgbaston
Bristol County Ground
Sophia Gardens
Riverside Ground
Headingley
County Team
Warwickshire
Gloucestershire
Glamorgan
Durham
Yorkshire
আসন ক্ষমতা
২৫,০০০
১৭,৫০০
১৫,৬৪৩
২০,০০০
১৮,৩৫০
খেল
৫ (ছেমি-ফাইনেলক ধৰি)
৩
৪
৩
৪

লণ্ডন, ইংলেণ্ড
লণ্ডন, ইংলেণ্ড
মানচেষ্টাৰ, ইংলেণ্ড
নটিংহাম, ইংলেণ্ড
ছাউডামটন, ইংলেণ্ড
টাউনটন, ইংলেণ্ড
লৰ্ডছ
দ্য অভেল
অল্ড ট্ৰেফৰ্ড
ট্ৰেণ্ট ব্ৰীজ
ৰজ বৌল
কাণ্ট্ৰি গ্ৰাউণ্ড
মিডলছেক্স
ছুৰী
লেংকাছিৰ
নটিমহামছিৰ
হামছিৰ
ছমেৰছেট
২৮,০০০
২৫,৫০০
২৬,০০০
১৭,৫০০
২৫,০০০
১২,৫০০
৫ (ফাইনেলক ধৰি)
৫
৬ (ছেমি-ফাইনেলক ধৰি)
৫
৫
৩

খেলসমূহৰ তালিকা

২০১৮ চনৰ ২৬ এপ্ৰিলত আইচিচিএ খেলসমূহৰ তালিকা প্ৰকাশ কৰে।

পইণ্টৰ তালিকা

টুৰ্ণামেন্টৰ অগ্ৰগতি

ছেমি ফাইনেল

তথ্য সংগ্ৰহ

শ্ৰেণী:ক্ৰিকেট
জবা মূৰ্মু

জবা মূৰ্মু চাওঁতালি সাহিত্যৰ ৰচনাৰ বাবে পৰিচিত এগৰাকী ভাৰতীয় লেখিকা আৰু সাহিত্যিক চাওঁতালি ভাষাৰ সাহিত্যলৈ আগবঢ়োৱা ভাষা অৱদানৰ বাবে ২০১৭ চনৰ ১৪ নৱেম্বৰত তেওঁ সাহিত্য অকাডেমিৰ শিশু সাহিত্য বঁটা লাভ কৰিছিল।

পেছা

জবা মুৰ্মু এগৰাকী চাঁওতালি লেখক আৰু চাঁওতালি সম্প্ৰদায়ৰ পৰিচিত মুখ। তেওঁ ২০১৭ বৰ্ষৰ সাহিত্য অকাডেমি, নতুন দিল্লীৰ শিশু সাহিত্য বঁটা বিজয়ী। ঝাৰখণ্ডৰ জামছেদপুৰত শ্ৰী চি আৰ মাঝি আৰু প্ৰয়াত বাহা মূৰ্মুৰ বাসগৃহতেই মূৰ্মুৰ জন্ম হৈছিল। শৈশৱত তেওঁ প্ৰায়ে উপন্যাস আৰু গল্পৰ এগৰাকী তীক্ষ্ণ পঢ়ুৱৈ আছিল, যিয়ে তেওঁক নিজৰ বাবেও লিখিবলৈ উৎসাহিত কৰিছিল। কলেজত পঢ়ি থকাৰ সময়তে তেওঁৰ নাটকৰ প্ৰতি আগ্ৰহ বৃদ্ধি পায় য'ত তেখেতে তেওঁৰ জীৱনসংগী শ্ৰীমান পিতাম্বৰ মাঝিক লগ পায়, যি ২০১২ চনত সাহিত্য অকাডেমিৰ বিজয়ীও। স্নাতক ডিগ্ৰী সমাপ্ত কৰাৰ পিছত তেওঁ চাঁওতালি আৰু হিন্দী ভাষাত স্নাতকোত্তৰ শিক্ষা গ্ৰহণ কৰে। এগৰাকী আইনৰ স্নাতকো তেখেত। তেওঁৰ নামেৰে কেইবাখনো গ্ৰন্থ আছে যেনে বাহা উমূল কবিতাৰ সংকলন, বেউৰা (চুটিগল্প), প্ৰেমচান্দা সৰেছ কাহানী ক (অনুবাদ)আৰু অনান্য। ২০১৭ চনত তেওঁ অলন বাহা নামৰ চুটিগল্প সংকলনৰ বাবে সাহিত্য অকাডেমিৰ বঁটা লাভ কৰিছিল। তেখেতে ৰবীন্দ্ৰনাথ ঠাকুৰৰ এখন বিখ্যাত গ্ৰন্থ গীতাঞ্জলি চাঁওতালি ভাষালৈ অনুবাদ কৰিছিল। মূৰ্মুক ২০১৬ চনত সদৌ ভাৰত চাওঁতালি লেখক সংস্থাৰ পৰা আৰ আৰ কিস্কু ৰাপাজ অনুবাদ বঁটা প্ৰদান কৰা হৈছিল। ইয়াৰ উপৰিও তেওঁ আন বহুতো বঁটা যেনে ২০১২ চনত পণ্ডিত ৰঘুনাথ মূৰ্মু বঁটা আৰু ২০২০ চনত ৰবীন্দ্ৰনাথ ঠাকুৰ বঁটা লাভ কৰিছিল।

বৰ্তমান তেখেত এখন বিদ্যালয়ত শিক্ষয়িত্ৰী হিচাপে কৰ্মৰত। দীৰ্ঘদিনীয়া কেৰিয়াৰত তেওঁ গীতিকাৰ, চিত্ৰনাট্যকাৰ আৰু এখন চাঁওতালি ছবিৰ পৰিচালক হিচাপেও কাম কৰি আহিছে। তেওঁ জামছেদপুৰৰ অল ইণ্ডিয়া ৰেডিঅ'ত বহুসংখ্যক লোকগীত গোৱাৰ সুযোগ লাভ কৰিছে।

লিখিত কৰ্ম

চাঁওতালি‌ ভাষাত তেওঁ ইতিমধ্যে বহুতো গল্প ৰচনা কৰিছে। তেওঁৰ চুটি গল্পৰ কিতাপ 'ওলোন বাহা'ক সাহিত্য অকাডেমিৰ শিশু সাহিত্য বঁটা, ২০১৭ প্ৰদান কৰা হৈছিল।

ৰবীন্দ্ৰনাথ ঠাকুৰৰ গীতাঞ্জলি আৰু প্ৰেমচান্দৰ গল্পসমূহো তেওঁ চাঁওতালি ভাষালৈ অনুবাদ কৰিছিল।

তথ্যসূত্ৰ

শ্ৰেণী:সাহিত্যিক
শ্ৰেণী:চাঁওতালি ব্যক্তি
শ্ৰেণী:সাহিত্য অকাডেমি বঁটা বিজয়ী
ৰাধিকা শান্তি

ৰাধিকা শান্তি শংকৰদেৱৰ সময়ৰ এগৰাকী কৈৱৰ্তকূলীয়া সতী নাৰী আছিল৷ তেওঁ টেম্বুৱানী জানৰ পৰা বৰদোৱালৈ পানী সোমোৱা জানটোত ভেটা দি শান্তিকন্যা বুলি জনাজাত হৈছিল৷ পিছত শংকৰদেৱে তেওঁৰ বাসস্থানৰ ওচৰতে ৰাধিকা শান্তিক ঘৰ-দুৱাৰ সজাই থাকিবলৈ দিছিল৷

ৰাধিকা শান্তিৰ জন্ম হৈছিল ১৪৫৬ চনৰ ব’হাগ মাহৰ পূৰ্ণিমা তিথিত৷ কোনো কোনোৰ মতে ভাদ মাহৰ পূৰ্ণিমা তিথিত৷ তেওঁৰ স্বামীৰ নাম আছিল পূৰ্ণানন্দ৷ ৰাধিকাৰ আন এটা নাম যোগমায়া৷
বাৰভূঞা বংশৰ মানুহে বৰদোৱাৰ টেম্বুৱানী জান বান্ধিবলৈ এগৰাকী সতী নাৰীৰ সন্ধানত আছিল৷ এই জানটোৰে বছৰে হোৰাহোৰে পানী সোমাই খেতি-বাতি নষ্ট কৰিছিল৷ শংকৰদেৱক ইয়াৰ উপায় সোধাত এগৰাকী সতী নাৰীৰ দ্বাৰাহে জানটো বন্ধা সম্ভৱ হ’ব বুলি কোৱাত সকলোৱে সতী নাৰী বিচাৰ আৰম্ভ কৰিছিল৷ ইয়াৰ বাবে পুৰস্কাৰো ঘোষণা কৰা হৈছিল৷ অনেক পণ্ডিত ব্ৰাহ্মণৰ ভাৰ্যা গোট খালে যদিও কোনোৱে সতীৰ পৰিচয় দিব নোৱাৰিলে৷ পিছত ৰাধিকাই পলৰে পানী আনি জানৰ মুখত ঢালি পিছত মাটি আনি দিয়াতহে জানটো ভেটিবলৈ সক্ষম হৈছিল৷ অসমৰ জনশ্ৰুতিমূলক মালিতাবোৰত সতী ৰাধিকাৰ গীত বা মালিতা নামেৰে এটা মালিতা প্ৰচলিত আছে৷ সতী ৰাধিকাৰ মালিতা শুৱালকুছিত প্ৰতিবছৰে অনুষ্ঠিত হোৱা মাধবদেৱৰ কীৰ্তনত কৰতাল আৰু চাপৰি বজাই সুৰ লগাই পৰিৱেশন কৰে৷

ৰাধিকা শান্তিৰ গীত:

(ঘোষা) অ নাম ৰয়ৰে৷ অ নাম ৰয়ৰে৷

(পদ) নামতিয়া ডেকাগিৰি মৌনে ৰহি আছে৷শঙ্কৰ গোমস্তাই গৈ শান্তি বিচাৰিছে৷ সেহিসময়ে নদীয়াল ভাৰ্যাসমে গৃহে চলি যাই৷ হাসিতে হাসিতে সিটো স্বামীত কৈ যায়৷ মাটি পানী তুমি ভাল কৰি ল’বা৷ মোত কৰি শান্তি তুমি আৰ কৈত পাবা৷ ভাৰ্যাৰ কথা নদীয়াল পেলাইতে নাপাৰিলা৷ দুয়ো যাই শঙ্কৰৰ থানে উপস্থিত ভৈলা৷ শঙ্কৰে বোলে আই নদীয়ালৰ জীয়া৷ নদী হন্তে এক পলো জল আনি দিয়া৷...... ইত্যাদি

তথ্য সূত্ৰ

শ্ৰেণী:অসমৰ নাৰী
শ্ৰেণী:নৱবৈষ্ণৱ ধৰ্ম
শ্ৰেণী:মহাপুৰুষীয়া ধৰ্মৰ অনুগামী
ধৰ্মভৃত

হিন্দু ধৰ্মৰ ভিতৰত ধৰ্মভৃত হৈছে সুতীক্ষ্ণৰ আশ্ৰমৰ পৰা ৰামক দণ্ডকাৰণ্যৰ মাজেৰে যাত্ৰাত সংগ দিয়া ঋষি-মুনিসকলৰ ভিতৰত অন্যতম। যাত্ৰাকালত যেতিয়া ৰামে অজ্ঞাত উৎসৰ পৰা অহা বিস্ময়কৰ সংগীতৰ উৎপত্তিৰ বিষয়ে সুধিছিল তেতিয়া তেওঁ পঞ্চপসৰৰ পাৰত মন্দকৰ্ণী ঋষিৰ কাহিনী কয়।

তথ্যসূত্ৰ

শ্ৰেণী:ৰামায়ণৰ চৰিত্ৰ
চিংকী

চিংকী হৈছে সাধাৰণতে চীনা বংশোদ্ভূত ব্যক্তি এজনৰ উদ্দেশ্যে ব্যৱহাৰ কৰা এক জাতিগত অপবাদ। সাধাৰণতে পূব এছিয়াৰ লোকসকলৰ দৰে দেখা যিকোনো লোকৰ বিৰুদ্ধেও কেতিয়াবা এই শব্দটো নিৰ্বিচাৰভাৱে ব্যৱহাৰ কৰা হয়। পূব এছিয়াৰ লোকসকলৰ চকুৰ বৰ্ণনা দিবলৈ এই শব্দটোৰ ব্যৱহাৰক অত্যন্ত আক্ৰমণাত্মক আৰু বৰ্ণবাদী বুলি গণ্য কৰা হয়, আৰু আধুনিক সাহিত্য বা আন মাধ্যমত ইয়াৰ অন্তৰ্ভুক্তি হৈছে বিতৰ্কিত বিষয়। এছিয়ান লোকসকলৰ পক্ষত থকা কিছুমান সূত্ৰই এই শব্দটোক আফ্ৰিকীয় মূলৰ লোকসকলৰ বাবে ব্যৱহৃত বৰ্ণবাদী শব্দ 'নিগ্ৰো'-ৰ সমতুল্য বুলি অভিহিত কৰে।

ভাৰতত জাতিগত অপবাদ ৰূপে চিংকী শব্দটো সঘনাই মুখমণ্ডলত পূব এছিয়াৰ বৈশিষ্ট্য থকা লোকসকলৰ বিৰুদ্ধে ব্যৱহাৰ কৰা হয়। ইয়াৰ ভুক্তভোগী হৈছে মূলতঃ উত্তৰ-পূব ভাৰত আৰু নেপালৰ লোকসকল, যিসকলক চীনৰ লোকসকলৰ সৈতে সম্পৰ্ক নথকা স্বত্বেও প্ৰায়ে চীনা বুলি ভুল কৰা হয়।

২০১২ চনত ভাৰতৰ গৃহ মন্ত্ৰালয়ে অনুসূচীত জনজাতিৰ এজন ব্যক্তিক (বিশেষকৈ উত্তৰ-পূব ভাৰতৰ) উল্লেখ কৰিবলৈ "চিংকী" শব্দটোৰ ব্যৱহাৰক অনুসূচীত জাতি আৰু অনুসূচীত জনজাতি (অত্যাচাৰ প্ৰতিৰোধ) আইনৰ অধীনত ফৌজদাৰী অপৰাধ হিচাপে পাঁচ বছৰলৈকে কাৰাদণ্ডৰ সৈতে দণ্ডনীয় বুলি স্বীকৃতি দিছে। মন্ত্ৰালয়ে আৰু সতৰ্ক কৰি দিছিল যে তেওঁলোকে আইনখন বলবৎ কৰাত আৰক্ষীৰ যিকোনো বিফলতাৰ অতি গুৰুত্বসহকাৰে পৰ্যালোচনা কৰিব।

তথ্য সংগ্ৰহ

শ্ৰেণী:ভেদভাৱ
শ্ৰেণী:অপশব্দ
অলৌকিক চাপাতি

অলৌকিক চাপাতি বা চাপাতি যীচু হৈছে এটা চাপাটি, বা সমতল ৰুটি, যাৰ ব্যাসৰ প্ৰায় আঠ চেণ্টিমিটাৰ আৰু বিশ্বাসীসকলে দাবী কৰা মতে, ই খ্ৰীষ্টৰ প্ৰতিমূৰ্তি অলৌকিকভাৱে ইয়াৰ ওপৰত জ্বলাই দিয়া। ২০০২ চনৰ ছেপ্টেম্বৰৰ আৰম্ভণিতে ভাৰতৰ বাংগালুৰুৰ শীলা এণ্টনীয়ে বাংগালুৰুত স্থান লাভ কৰা এই চাপাতিখন বনাইছিল আৰু হাজাৰ হাজাৰ বিশ্বাসী আৰু কৌতুহলী দৰ্শকে ইয়াক দৰ্শন কৰিছিল।

মূল

মিৰাকেল চাপাতিৰ সৃষ্টি কৰিছিল শ্বিলা এণ্টনিয়ে, যি এগৰাকী ভক্তিময় কেথলিক। তেওঁ দৈনিক ডজন ডজন চাপাতি বনাইছিল। ২০০২ চনৰ ছেপ্টেম্বৰ মাহৰ এদিন তাই নিজৰ সন্তানক খাবলৈ দিছিল। তাইৰ ছোৱালীয়ে এটা খাবলৈ অস্বীকাৰ কৰিলে, এটা জ্বলি যোৱা বুলি মন্তব্য কৰিলে। এন্থনীয়ে ইয়াক পেলাই দিয়াৰ উপক্ৰম হৈছিল কিন্তু পৰিদৰ্শনত লক্ষ্য কৰিলে যে জ্বলা চিনটো খ্ৰীষ্টৰ সৈতে মিল আছে, যিটো মতামত তেওঁৰ ছোৱালী আৰু বহু ওচৰ-চুবুৰীয়াই নিশ্চিত কৰিছিল। তাই সেইটো তাইৰ পেৰিছৰ পুৰোহিত জৰ্জ জেকবৰ হাতত তুলি দিলে আৰু তেওঁ মান্তি হ’ল আৰু তৎক্ষণাত ইয়াক অলৌকিক বুলি উচ্চাৰণ কৰিলে। তাৰ পিছত ইয়াক প্ৰদৰ্শনীৰ বাবে কাঁচৰ কেচ এটাত ভৰাই থোৱা হৈছিল।

প্ৰচাৰ

পিছৰ কেইদিনমানৰ ভিতৰত মহীশূৰ আৰু চেন্নাইৰ পৰা যাত্ৰা কৰা প্ৰায় ২০ হাজাৰ খ্ৰীষ্টানে এই ৰুটিৰ টুকুৰাটোক শ্ৰদ্ধাঞ্জলি আৰু প্ৰাৰ্থনা জনাবলৈ ৰিট্ৰিট চেণ্টাৰৰ কেন্দ্ৰীয় মন্দিৰলৈ গৈছিল, য’ত চাপাটি প্ৰদৰ্শিত হৈছিল। খ্ৰীষ্টানসকলৰ উপৰিও কেইবাজনো হিন্দু আৰু মুছলমান লোকেও এই চাপতি চাবলৈ কেন্দ্ৰলৈ গৈছিল। চাপতিৰ তথ্য ভাৰতীয় ৰাষ্ট্ৰীয় টেলিভিছনত সম্প্ৰচাৰিত হৈছিল আৰু ইয়াৰ বাতৰি দিছিল দ্য টাইমছ অৱ ইণ্ডিয়া, দ্য টাইমছ আৰু ব্ৰিটিছ ব্ৰডকাষ্টিং কৰ্পৰেশ্যনে।

বিশ্বাসী আৰু সন্দেহবাদী

প্ৰথম অৱস্থাত সন্দেহবাদী এজন ভাৰতীয় সাংবাদিকে ৰুটিখন ব্যক্তিগতভাৱে প্ৰত্যক্ষ কৰাৰ ক্ষেত্ৰত তেওঁৰ "ভিন্ন অনুভূতি" হোৱা বুলি দাবী কৰিছিল।

তদুপৰি, যিহেতু যীচুৰ কোনো সমসাময়িক বৰ্ণনা বা উপমা জনা নাযায়, সেয়েহে যীচু কেনেকুৱা দেখা যায় সেয়া জনাটো অসম্ভৱ।

লগতে চাওক

প্ৰাকৃতিক পৰিঘটনাত ধৰ্মীয় চিত্ৰকল্পৰ ধাৰণা
ধৰ্মীয় পেৰেইডলিয়া
ভাৰতৰ অন্ধবিশ্বাস

বাহ্যিক সংযোগ

BBC World news article from 2002 reporting on the chapati with a decent picture of it. Accessed on Sept. 4 2006
Towards the end of this page is an article borrowing from a 2002 Times of India feature on the chapati. Accessed on Sept. 4 2006

তথ্যসূত্ৰ

শ্ৰেণী:অন্ধবিশ্বাস
উশ্ব'জি ভাষা

উশ্ব'জি (এই ভাষা কোৱা লোকে নিজৰ ভাষাক উশ্ব'জ' বোলে) এটি দাৰ্দিক ভাৰতীয়-আৰ্য ভাষা যি পাকিস্তানৰ খাইবৰ-পখটুনখোৱা প্ৰান্তৰ কোহিস্তান আৰু স্বাট জিলাত মুখ্যতঃ ব্যৱহাৰ কৰা হয়।

স্থিতি

উশ্ব'জি এটি অতিকৈ লুপ্তপ্ৰায় ভাষা হ'ব পাৰে কাৰণ এই ভাষাৰ নিজৰ অঞ্চলত পশ্তো ভাষাৰ প্ৰভাৱ ভালেমান বিস্তাৰ হৈছে, বিশেষকৈ স্বাট অঞ্চলত।

সংখ্যা

অসমীয়াত
উশ্ব'জিত
১
এক
ɪk
২
দুই
du
৩
তিনি
t͡ʃe
৪
চাৰি
t͡ʃar
৫
পাঁচ
pʰʊʃ
৬
ছয়
ʃɑ
৭
সাত
sɑʈ
৮
আঠ
ɑʈ
৯
ন
nəo
১০
দহ
de
২০
বিছ
bɪey
১০০
শ
sao
১০০০
হাজাৰ
zʌr

লিখন

উশ্ব'জি টৰৱালী আৰু শ্বিনা আখৰৰ কেইবাটাও প্ৰকাৰেৰে ফাৰ্চী-আৰবী লিপিত নাস্তালিক ধৰণেৰে লিখা হয়।
আখৰ
ৰোমান লিপিত
IPA

ā

a

ʿ

b

p

t

ṭ

(s)

ǰ

č

ċ

c

(h)

ǩ

d

ḍ

(z)

r

ṛ

z

ż

ž

s

š

ṣ

(s)

(d)

(t)

(z)

ʿ

ǧ

f

(k)

k

g

l

m

n

w

h, x

_h

ʿ

y

e

তথ্য সংগ্ৰহ

Decker 1992 Ushojo

শ্ৰেণী: ভাষা
ৱালিদ আল-হুছেইনী

ৱালিদ আল-হুছেইনী বা ৱালিদ হুছেইন (, জন্ম ২৫ জুন, ১৯৮৯) এগৰাকী পেলেষ্টাইনী নাস্তিক, ৰচনাকাৰ, লেখক, ব্লগাৰ, প্ৰাক্তন মুছলমান আৰু ফ্ৰান্সৰ প্ৰাক্তন মুছলমান পৰিষদৰ প্ৰতিষ্ঠাপক। পশ্চিম পাৰৰ কালকিলিয়াত জন্মগ্ৰহণ কৰি ডাঙৰ-দীঘল হোৱা হুছেইনীয়ে ২০১২ চনৰ পৰা ফ্ৰান্সত বাস কৰি আহিছে।

ইণ্টাৰনেটত ধৰ্মক ব্যংগ কৰা সামগ্ৰী প্ৰকাশ কৰা আল-হুছেইনীক ২০১০ চনৰ অক্টোবৰ মাহত ফেচবুক আৰু ব্লগ পোষ্টত ইছলামৰ বিৰুদ্ধে নিন্দা কৰাৰ অভিযোগত পেলেষ্টাইন কৰ্তৃপক্ষই গ্ৰেপ্তাৰ কৰিছিল। তেওঁক গ্ৰেপ্তাৰ কৰাটোৱে আন্তঃৰাষ্ট্ৰীয় পৰ্যায়ত চৰ্চা লাভ কৰিছিল আৰু আল-হুছেইনীয়ে কয় যে কাৰাগাৰত থকা সময়ছোৱাত তেওঁক নিৰ্যাতন চলোৱা হৈছিল। মুক্তি পোৱাৰ পিছত আল-হুছেইনীয়ে নিজৰ ব্যক্তিগত সুৰক্ষাৰ ভয়ত ফ্ৰান্সত আশ্ৰয় বিচাৰিছিল আৰু ২০১২ চনত তেওঁক আশ্ৰয় প্ৰদান কৰা হৈছিল।

জীৱনী

Waleed Al-Husseini, born June 25, 1989, is from the West Bank city of Qalqilyah. As a university student, he studied computer science but remained unemployed and instead helped out a few hours a day at his father's one-chair barber shop. Acquaintances described him as an "ordinary guy" who regularly prayed at the mosque on Fridays.

In an essay entitled "Why I Islam" on his blog Noor al-Aqel ("Enlightenment of Reason"), Waleed Al-Husseini wrote that Muslims "believe anyone who leaves Islam is an agent or a spy for a Western State, namely the Jewish State ... They actually don't get that people are free to think and believe in whatever suits them." Husayin emphasized that he was not implying that Christianity or Judaism were better than Islam, and that in his opinion, all religions were "a bunch of mind-blowing legends and a pile of nonsense that compete with each other in terms of stupidity". Husayin rejected claims that Islam was a religion of tolerance, equality, and social justice. He also criticized Islam's treatment of women, its suppression of human creativity, and the allegations that the Koran contained scientific miracles. The Facebook groups he allegedly created elicited hundreds of angry comments, death threats, and the formation of more than a dozen Facebook groups against him. At its peak, Husayin's Arabic-language blog had more than 70,000 visitors. He also posted English language translations of his essays in the blog "Proud Atheist."

তথ্যসূত্ৰ

শ্ৰেণী:লেখিকা
শ্ৰেণী:পেলেষ্টাইনৰ নাৰী অধিকাৰ কৰ্মী
টুম্বা ফ্ৰান্সেছা

টুম্বা ফ্ৰান্সেছা কিউবাৰ অৰিয়েণ্টেত উত্থাপিত হোৱা নৃত্য, গীত আৰু ড্ৰামবাদৰ এটা আফ্ৰিকান-কিউবান ধৰ্মনিৰপেক্ষ ধাৰা। ফৰাচী উপনিবেশ চেণ্ট-ডমিং (যি পিছলৈ হাইটি জাতিলৈ পৰিণত হয়)ৰ দাসসকলে ইয়াক প্ৰৱৰ্তন কৰিছিল আৰু ১৭৯০ চনৰ সময়ছোৱাত দাস বিদ্ৰোহৰ পিছত ইয়াৰ মালিকসকলে কিউবাৰ পূব অঞ্চলত পুনৰ বসতি স্থাপন কৰিছিল। ১৯ শতিকাৰ শেষৰ ফালে ছ’চাইডিজ ডি টুম্বা ফ্ৰান্সেছা (টুম্বা ফ্ৰান্সেছা ছ’চাইটি) প্ৰতিষ্ঠা হোৱাৰ লগে লগে এই ধাৰাটোৱে ফুলি উঠে, ইয়াৰে মাত্ৰ তিনিটাহে জীয়াই আছে।

বৈশিষ্ট্যসমূহ

টুম্বা ফ্ৰান্সেছা পশ্চিম আফ্ৰিকান, বাণ্টু, ফৰাচী আৰু স্পেনিছ মূলৰ সংগীত পৰম্পৰাৰ সংমিশ্ৰণ ঘটায়। কিউবাৰ নৃতাত্ত্বিক সংগীতবিদসকলে এই কথাত একমত যে "টুম্বা" শব্দটো বাণ্টু আৰু মাণ্ডিংকা শব্দ ড্ৰামৰ] পৰা উদ্ভৱ হৈছে। কিউবাত টুম্বা শব্দটো ঢোল বুজাবলৈ আৰু ফ্ৰান্সেছা লগ লগাই পৰিবেশনক বুজাবলৈ ব্যৱহাৰ কৰা হয়।

পৰিৱেশন

টুম্বাছ ফ্ৰান্সেছাছৰ পৰিচালনা মেয়ৰা ডি প্লাজা নামৰ অনুষ্ঠানৰ এগৰাকী মিষ্ট্ৰেছে কৰে। সাধাৰণতে স্পেনিছ আৰু ফৰাচী patois মিশ্ৰণত ইম্প্ৰভাইজড একক গায়কীৰ দ্বাৰা আৰম্ভ হয় যাক মুখ্য কণ্ঠশিল্পীৰ দ্বাৰা ক্ৰেয়ল কিউবানো বা পেচুৱা কিউবানো বুলি কোৱা হয়। পৰিচয়ৰ পিছত কাটা(catá) (দুটা লাঠিৰে আঘাত কৰা কাঠৰ নলাকাৰ ইডিঅ'ফোন) বজোৱা হয় আৰু কম্পোজে মহিলা কণ্ঠশিল্পী (টাম্বেৰা)ৰ এটা দলৰ সৈতে কল আৰু ৰেচপন্স গায়ক পৰ্যায়ক্ৰমে কৰে।

তথ্য সূত্ৰ

শ্ৰেণী:নৃত্য
শ্ৰেণী:লোকগীত
শ্ৰেণী:কিউবাৰ নৃত্য
সৰোজিনী মহিষী

সৰোজিনী বিন্দুৰাও মহিষী (; ৩ মাৰ্চ ১৯২৭ – ২৫ জানুৱাৰী ২০১৫) এগৰাকী ভাৰতীয় শিক্ষক, অধিবক্তা, সমাজকৰ্মী আৰু ৰাজনীতিবিদ। ১৯৬২ চনৰ পৰা ১৯৮০ চনলৈকে তেওঁ চাৰিটা কাৰ্যকাল ধৰি ধৰৱাড় উত্তৰ সমষ্টিক প্ৰতিনিধিত্ব কৰা কৰ্ণাটক ৰাজ্যৰ প্ৰথমগৰাকী মহিলা সংসদ সদস্য। ১৯৮৩ চনত তেওঁ জনতা পাৰ্টিৰ সদস্য হিচাপে ৰাজ্যসভালৈ নিৰ্বাচিত হয়।

১৯৮৩ চনত কৰ্ণাটক চৰকাৰে ৰাজ্যখনত কৰ্মসংস্থাপনৰ ক্ষেত্ৰত সংৰক্ষণৰ মাপকাঠীৰ পৰামৰ্শ আগবঢ়াবলৈ নিযুক্তি দিয়া সমিতিখনৰ নেতৃত্ব দিয়াৰ বাবে মহিষী অধিক পৰিচিত। ১৯৮৬ চনত এইখন সমিতিয়ে কৰ্ণাটকত কৰ্মসংস্থাপনৰ এক বৃহৎ শতাংশ স্থানীয় লোকৰ বাবে সংৰক্ষিত হ’ব লাগে বুলি পৰামৰ্শ আগবঢ়ায়।

প্ৰাথমিক জীৱন

১৯২৭ চনৰ ৩ মাৰ্চত ব্ৰিটিছ ভাৰতৰ পূৰ্বৰ বম্বে প্ৰদেশৰ (বৰ্তমানৰ কৰ্ণাটকত) এখন চহৰ ধৰৱাড়ত কমলাবৈ আৰু বিন্দুৰাও মহিশীৰ ঘৰত সৰোজিনীয়ে জন্মগ্ৰহণ কৰে। আঠটা সন্তানৰ ভিতৰত তেওঁ দ্বিতীয় আছিল। তেওঁৰ পিতৃ বিন্দুৰাও আছিল এজন আগশাৰীৰ অধিবক্তা আৰু সংস্কৃত পণ্ডিত। চাংলীৰ উইলিংডন কলেজত পঢ়াৰ পূৰ্বে ধাৰৱাড়ৰ চৰকাৰী বিদ্যালয়ত সৰোজিনীয়ে স্কুলীয়া শিক্ষা গ্ৰহণ কৰিছিল। বেলগাৱৰ ৰাজা লখামগৌড়া আইন মহাবিদ্যালয়ৰ পৰা আইন বিষয়ত ডিগ্ৰী লাভ কৰে আৰু সংস্কৃত ভাষাত স্নাতকোত্তৰ ডিগ্ৰী লাভ কৰে।

কৰ্মজীৱন

সৰোজিনী মহিষীয়ে শিক্ষয়িত্ৰী হিচাপে কৰ্মজীৱন আৰম্ভ কৰে আৰু ৰাজ্যিক সমাজ কল্যাণ ব'ৰ্ডত যোগদান কৰাৰ পূৰ্বে ধৰৱাড়ৰ জনতা শিক্ষা সমিতি কলেজত কেইবছৰমান সংস্কৃত আৰু আইন অধ্যাপনা কৰে। ১৯৮৩ চনত সৰোজিনী মহিষী কৰ্ণাটক ৰাজ্যৰ পৰা জনতা পাৰ্টিৰ সদস্য হিচাপে ৰাজ্যসভালৈ নিৰ্বাচিত হয়। ইন্দুভাই পেটেল, সুব্ৰমণ্য স্বামী, চৈয়দ চাহাবুদ্দিন আৰু এইচ ডি দেৱে গৌড়াৰ সৈতে তেওঁ জনতা পাৰ্টিৰ সদস্য হৈয়েই থাকে।

তথ্যসূত্ৰ

শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
শ্ৰেণী:শিক্ষক
শ্ৰেণী:অধিবক্তা
শ্ৰেণী:ভাৰতৰ নাৰী
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:কৰ্ণাটকৰ ব্যক্তি
শ্ৰেণী:মৃত ব্যক্তি
শ্ৰেণী:সমাজকৰ্মী
শ্ৰেণী:ৰাজনীতিবিদ
শ্ৰেণী:কুৰি শতিকাৰ ব্যক্তি